**Προτεινόμενα θέματα για την «Πολιτιστική Βιομηχανία»**

Διαλέξτε ένα από τα παρακάτω θέματα και γράψτε ένα μικρό δοκίμιο, στο οποίο θα παρουσιάζεται η θέση του Αντόρνο αλλά και οι δικές σας σκέψεις. Ακόμη καλύτερα, προτείνετε ένα δικό σας θέμα. Η έκταση του δοκιμίου είναι αδιάφορη.

1. Σχολιάστε τη φράση (Δ.τ.Δ., σ. 232): «Τα έργα τέχνης είναι ασκητικά και αδιάντροπα∙ η πολιτιστική βιομηχανία είναι πορνογραφική και σεμνότυφη».
2. Πώς δικαιολογείται η φράση (Δ.τ.Δ., σ. 247): «Τα στάχυα των σιτώνων που κυματίζουν στο τέλος της ταινίας του Τσάπλιν για τον Χίτλερ αποκηρύσσουν την αντιφαστιστική αγόρευση υπέρ της ελευθερίας».
3. Πώς χειρίζεται η πολιτιστική βιομηχανία, σύμφωνα με τον Αντόρνο, το «τραγικό»; (Δ.τ.Δ., σ. 248-256).
4. Ο Αντόρνο συνδέει την επικράτηση της πολιτιστικής βιομηχανίας με την άνοδο του ναζισμού. Πώς το κάνει αυτό;
5. Ο Αντόρνο θεωρεί ότι όλα τα προϊόντα της πολιτιστικής βιομηχανίας είναι ουσιαστικά ίδια μεταξύ τους και οι διαφορές ποιότητας μηδαμινές; Πώς επιχειρηματολογεί; Συμφωνείτε;
6. Επιλέξτε ένα προϊόν της πολιτιστικής βιομηχανίας (ταινία, σειρά, βιβλίο, μουσικό κομμάτι). Προσπαθήστε να αναγνωρίσετε στοιχεία που αντιστοιχούν στη θεωρία του Αντόρνο.
7. Επιλέξτε ένα φαινόμενο της πολιτιστικής βιομηχανίας (όχι έργο). Προσπαθήστε να το αναλύσετε με τη βοήθεια των θεωρητικών εργαλείων που δίνει ο Αντόρνο.
8. Ποια στοιχεία κριτικής του καπιταλισμού αναγνωρίζετε στη θεωρία της πολιτιστικής βιομηχανίας;
9. Ποια είναι η σχέση της κριτικής της πολιτιστικής βιομηχανίας με την έννοια μιας «διαλεκτικής του διαφωτισμού;»
10. Ισχύει η κριτική του Αντόρνο, ο οποίος χρησιμοποιεί ως παραδείγματα το ραδιόφωνο και τον κινηματογράφο, για τα σύγχρονα μέσα, π.χ. social media;
11. Παρουσιάστε την κριτική του Αντόρνο στην τζαζ. Ποια είναι η γνώμη σας.
12. Εξηγείστε το απόσπασμα «Μαζική κοινωνία» και την προσθήκη στις σελίδες 378-379 της *Διαλεκτικής του Διαφωτισμού*.
13. Παρουσιάστε και σχολιάστε τις βασικές θέσεις του βιβλίου *Σύνοψη της πολιτιστικής βιομηχανίας*.
14. Εξηγείστε τη φράση: «Ο λόγος περί πολιτισμού ήταν πάντοτε κατά του πολιτισμού» (Δ.τ.Δ., σ. 219).
15. Λέγεται συχνά: «Το κοινό είναι ο καλύτερος κριτής». Τι θα σχολίαζε ο Αντόρνο. Ποια είναι η δική σας άποψη.